اسرائیل کے قانون ساز انتخابات، 2019ء

اسرائیل میں قبل از وقت قانون ساز انتخابات 9 اپریل 2019 کو منعقد ہوئے تاکہ 21 ویں کنیست کے لیے 120 اراکین کا انتخاب کیا جا سکے۔ انتخابات نومبر 2019 میں منعقد ہونا تھے، لیکن موجودہ حکومت کے ارکان انتہائی قدامت پسند آبادی کی جانب قومی خدمت انجام دینے کے حوالے سے متعلق ایک بل پر تنازع کا شکار ہو گئے۔ اس کے علاوہ وزیر اعظم بنیامین نیتن یاہو پر بد عنوانی کے الزامات نے معاملہ مزید سنگین کر دیا۔

نیتن یاہو کی لیکود اور بینی گینتس کے بلو اینڈ وہائٹ اتحاد نے مساوی طور پر 35، 35 نشستیں جیتیں۔ اقتدار کا توازن چھوٹی جماعتوں کے ہاتھ میں ہے، جس میں دائیں بازو کی اور مذہبی جماعتوں نے پچھلی مرتبہ لیکود کے ساتھ مل کر اتحادی حکومت بنائی تھی۔ ممکنہ طور پر بنیامین نیتن یاہو کو اگلی حکومت تشکیل دینے کا موقع ملتا ہے۔

نظام انتخاب 
کنیست میں 120 نشستوں کا انتخاب ایک واحد قومی سطح پر محیط حلقے میں فہرست بند متناسب نمائندگی کے ذریعے کیا جاتا ہے۔ انتخاب کے لیے معیّنہ انتخابی حد 3.25 فی صد ہے۔ تقریباً تمام صورتوں میں یہ کم از کم جماعتی حجم کی چار نشستوں کے مساوی ہے، لیکن کبھی کبھار کے نایاب مواقع پر ایک جماعت کا اکتفا تین نشستوں پر بھی ہو سکتا ہے۔

گو کہ انتخابات کی تاریخ 9 اپریل 2019 تھی، لیکن دنیا بھر کے سفارت خانوں میں پولنگ کا آغاز 28 مارچ 2019 کو ہوا۔

اضافی ووٹ معاہدے 
دو جماعتیں ایک معاہدہ کر سکتی ہیں جو انہیں اس بات کی اجازت دیتا ہے کہ وہ بچی ہوئی نشستوں پر مقابلہ کر سکتی ہیں، چاہے وہ ساتھ مل کر انتخاب لڑ رہی ہوں۔ بدر-اوفر طریقہ غیر متناسب طور پر بڑے اتحادوں کی موافقت کرتا ہے، مطلب یہ کے ایسا اتحاد زیادہ بچی ہوئی نشستیں حاصل کر سکتا ہے جس کا امکان انفرادی جماعت کی بہ نسبت زیادہ ہے۔ اگر اتحاد کو بچی ہوئی نشستیں ملتی ہیں تو بدر-اوفر کا حساب نجی طور پر کیا جاتا ہے، یہ تعین کرنے کے لیے کہ کیسے نشستوں کو دو اتحادی جماعتوں کے مابین تقسیم کیا جائے۔ انتخابات سے قبل جماعتوں کی جانب سے مندرجہ ذیل معاہدوں پر دستخط کیے گئے:
 یمین اتحاد اور لیکود
 نیو رائٹ اور یسرائیل بیتینو 
 میریتس اور اسرائیلی لیبر پارٹی 
 توراتی یہود اتحاد اور شاس 
 حداش–تحریک عرب برائے تغیر اور متحدہ فہرست عرب–بلد

عوامی دلچسپی کی خبریں 
 موشے فیگلین کی زیر قیادت زیہوت پارٹی 2015 میں قائم ہوئی؛ جس کا مقصد بطور دائیں بازو کی آزاد خیال صیہونی جماعت کے طور پر انتخابات میں حصہ لینا تھا۔22و اس نے امیدواروں کے تعین کے لیے اسرائیل کے پہلے کھلے انتخابات 29 جنوری 2019 کو منعقد کیے۔
 نفتالی بینیت، آئیلیت شیکیڈ اور شولی معلم  نے 29 دسمبر 2018 کو اعلان کیا کہ وہ جیوش ہوم پارٹی کو خیر باد کہ کر نئی مذہبی سیکولر جماعت، نیو رائٹ کو تشکیل دیں گے۔
 انجینیئر اور نذاریتھ کے مکین سلمان ابو احمد نے 2 جنوری 2019 کو اعلان کیا کہ انہوں نے نئی جماعت تشکیل دی ہے، جس کا نام شیلڈ آف اسرائیل ہے۔
 موتی اشکنازی اور گاد ہاران سوشل جسٹس پارٹی کی قیادت کریں گے۔
 آموس ڈینیئلی 'فار ائور سیک پارٹی' کی نمائندگی کریں گے۔
 سیمون گرافمین سوشل سیفٹی پارٹی کی نمائندگی کریں گے۔
 تکوما اور دی جیوش ہوم، یونائیٹیڈ رائٹ کے نام سے اوتزما یہودی کے ساتھ انتخابات میں حصہ لیں گے۔
 لیکود کے سابق کنیست کے رکن اورین ہازین زومیت پارٹی کی قیادت کریں گے۔
 اورلی لیوی سیاسی جماعت گیشر کے نمائندے کے طور پر انتخابات میں حصہ لیں گی۔ انہوں نے اعلان کیا کہ وہ آزاد حیثیت سے انتخابات میں حصہ لیں گی کیونکہ بینی گینتس کی ریزیلیئنس پارٹی کے ساتھ مشترکہ طور پر انتخابات میں حصہ لینے کا معاہدہ ناکام ہو گیا۔
 بینی گینتس کی اسرائیل ریزیلیئنس پارٹی (عبرانی میں "ہوزین یسرائیل") مشترکہ اتحاد کے نام بلو اینڈ وہائٹ کے وہائٹ کے طور پر موشے یعلون کی تیلیم، یائر لپید کی یش عتید اور اسرائیل کی دفاعی افواج کے سابق سربراہ گابی اشکنازی کے ساتھ مل کر انتخاب لڑے گی۔

دست برداریاں 
 تسپی لیونی نے 18 فروری 2019 کو اعلان کیا کہ ان کی ہتنوعا جماعت انتخابات میں حصہ نہیں لے گی۔
 بائیں بازو کے کارکن ایلاد یانیو نے 30 دسمبر 2018 کو اعلان کیا کہ وہ اپنی 2013 میں قائم ہونے والی جماعت کی ازسرِ نو تشکیل کریں گے جس کا نام "ایریٹز حداشہ" ہے، جو آئندہ انتخابات میں حصہ لیتی،  گو کہ یانیو دوڑ سے باہر ہو گئے جس کی وجہ گینتس/لیپید 20 فروری 2019 کو منظرِ عام پر آنے والا انتخاب تھا۔
 20 فروری 2019 کو گرین لیف پارٹی نے اعلان کیا کہ وہ انتخابات میں حصہ نہیں لے گی۔
 ہاریڈی ویمنز کالج کی بانی عدینہ بار شلوم نے انتخابات میں حصہ لینے میں دلچسپی ظاہر کی، اپنی نئی قائم شدہ لیکن غیر رجسٹرڈ جماعت آہی یسرائیلی کے ذریعے، ، گو کہ جماعت نے 26 فروری 2019 کو اپنی دست برداری کا اعلان کیا۔
 یوم ٹوو سامیا نے بی یہاو کی دست برداری کا اعلان 4 مارچ 2019 کو کیا۔
 ایلی ییشائی نے یخاد کی دست برداری کا اعلان 27 مارچ 2019 کو کیا۔

مہم 
بعض جماعتیں جیسے لیکود، لیبر، دی جیوش ہوم، زیہوت اور میریتس کے نظام ایسے ہیں جس میں قیادت اور ان کے اتحاد میں زیادہ تر امیدوار بنیادی انتخابات میں منتخب ہوئے ہیں۔

بلو اینڈ وہائٹ 
بینی گینتس کی اسرائیل ریزیلیئنس پارٹی اور موشے یعلون کی تیلیم نے اپنی جماعت کی تختی کی نقاب کشائی 19 فروری 2019 کو کی۔ یائر لیپید کی یش عتید جماعت نے اپنی جماعت کی تختی کی نقاب کشائی 18 فروری 2019 کو کی۔ 21 فروری 2019 کو تینوں جماعتیں مشترکہ اتحاد کے نام بلو اینڈ وہائٹ پر متفق ہو گئیں۔

یونائیٹیڈ رائٹ 
دی جیوش ہوم نے اپنی قیادت کا انتخاب 27 اپریل 2017 کو کیا؛ نفتالی بینیت 80.3 فیصد ووٹ لے کر جیت گئے؛ یوناتن برانسکی 12.2 فیصد اور اسحاق زاغا نے 7.47 فیصد ووٹ وصول کیے۔ نیو رائٹ کے قیام کے نتیجے میں بینیت علاحدہ ہو گئے اور جیوش ہوم نے انتخاب منسوخ کر دیا۔ 4 فروری 2019 کو رفی پیریتز جیوش ہوم کے قائد منتخب ہو گئے۔

تکوما جماعت نے اپنی قیادت کا انتخاب 14 جنوری 2019 کو کیا؛ بیزالیل سموترخ نے یوری ایریئل کو شکست دی۔

14 فروری 2019 کو جیوش ہوم تکوما جماعت کے ساتھ اتحاد میں انتخاب لڑنے پر متفق ہو گئی۔ جیوش ہوم کے قائد رفی پیریتز نے اتحاد کی قیادت کی۔ تکوما کے سربراہ بیزلال سموترخ نمبر دو بنیں گے۔ 20 فروری 2019 کو وہ اوتزما یہودی کو اتحاد میں شامل کرنے پر رضامند ہو گئے۔ اس اتحاد کو یونائیٹیڈ رائٹ کا نام دیا گیا۔اوتزما یہودی کی شمولیت شدید تنقید کا باعث بنی۔

لیبر 
لیبر جماعت نے اپنی قیادت کا انتخاب 10 جولائی 2017 کو کیا؛ ایوی گبّے نے عامر پیریتز کو شکست دی۔ اسحاق ہرزوگ ووٹنگ کے پہلے راؤنڈ میں باہر ہو گئے۔ جماعت نے اپنی قیادت کا انتخاب 11 فروری 2019 کو کیا تاکہ اراکین کی اس کی تختی کے لیے انتخاب کیا جائے۔

لیکود 
لیکود کی قیادت کے انتخاب کی تاریخ 23 فروری 2016 کو طے تھی جس میں وزیر اعظم بنیامین نیتن یاہو کا نام تجویز کیا گیا تھا، اور بعد میں اس کو جماعت کی عدالت کی جانب سے منسوخ کر دیا گیا کیونکہ لیکود کے آئین میں صرف ایک امیدوار ہونے کی صورت میں ووٹ کی ضرورت نہیں تھی۔ لیکود نے 5 فروری 2019 کو قیادت کے انتخابات کرائے، جس کے نتیجے میں بنیامین نیتن یاہو کے حریفوں نے سینیر جگہیں جیت لیں۔ انتخابی نتائج میں ووٹنگ کی بے قاعدگیاں سامنے آئیں۔ بعض کیسوں میں امیدوار نے پڑنے والے ووٹوں سے زیادہ ووٹ حاصل کیے۔ لیکود جماعت نے معاملے کی جانچ کی۔ آخری نتیجے میں کنیست کے اسپیکر یولی ایڈلسٹین پہلے نمبر پر آئے، جس کے بعد یسرائیل کاتز، جیلاد اردان، گائیڈیون سعار اور میری ریگیو آئے۔

28 فروری 2019 کو اٹارنی جنرل نے اعلان کیا کہ وہ وزیر اعظم بنیامین نیتن یاہو پر تین الزامات کے تحت فردِ جرم عائد کریں گے، جن میں رشورت، دھوکا دہی اور اعتماد کو ٹھیس پہنچانا شامل ہے۔ ان میں ذرائع ابلاغ میں موافقانہ کوریج ملنے کے عوض قانون سازی کو سودا کرنا شامل ہیں۔

میریتس 
میریتس نے اپنی قیادت کا انعقاد 22 مارچ 2018 کو کیا؛ تمار زینڈبرگ 71 فیصد ووٹ حاصل کر کے کامیابی حاصل کی۔ ایوی بسکیلا نے 29 فیصد ووٹ حاصل کیے۔ میریتس نے اپنی قیادت کا انتخاب 14 فروری 2019 کو کیا۔

یسرائیل بینتینو 
ایویگڈور لائیبرمین کی یسرائیل بیتینو جماعت کی تختی 19 فروری 2019 کو شائع کی۔

زیہوت 
زیہوت جماعت نے پہلی مرتبہ اپنی قیادت کے انتخاب کا انعقاد 29 جنوری 2019 کو کیا، جس میں اسرائیلی ووٹروں (بشمول بیرون ملک مقیم) نے محفوظ آن لائن ویب سائٹ کے ذریعے اپنا ووٹ ڈالا۔ ان ابتدائی انتخابات میں ان امیدواروں کو ترتیب دیا جنھوں نے جماعت کے اندرونی انتخابات ستمبر 2017 میں جیتے تھے۔

نتائج

حکومت سازی 
بلو اینڈ وہائٹ دھڑے کے سربراہ بینی گینتس نے اپنی شکست تسلیم کر لی اور وزیر اعظم بنیامین نیتن یاہو کے لیے حکومت سازی کا راستہ ہموار کر دیا۔ بنیامین نتن یاہو نے دیگر جماعتوں کے ساتھ حکومتی اتحاد کے لیے گفتگو شروع کر دی۔

حوالہ جات 

اسرائیل میں 2019ء
اسرائیل میں قانون ساز انتخابات
اسرائیلی سیاست میں 2010ء کی دہائی
ایشیا میں 2019ء کے انتخابات
صفحات مع گراف
کامنز زمرہ جس کا ربط ویکی ڈیٹا پر ہے
ویکی ڈیٹا سے مطابقت رکھنے والی مختصر تفصیل